
I. COHENS BOGTRYKKERI. 



JMærværende lille Afhandling er skrevet for tre 
Maanéder sid^n og gjorde dengang et mislykket For- 
søg paa at blive optaget i et af vore Dagblade. Naar 
den nu udgives særskilt, saa er det fordi jeg tror, at 
den kan være til nogen Nytte for dem, der have 
vanskelig ved at finde og fastholde den dialektiske 
Traad, som gaar igjennem Søren Kierkegaards rige 
og pathetisk mægtige Udviklinger og Fremstillinger. 
Eaerkegaard har selv (Af Søren Kierkegaards efterladte 
Papirer 2 Bd., S. 433, Noten) 'betegnet sin literære 
Betydning saaledes: ^Min Fortjeneste af Literatur 
bliver altid at have fremsat hele det existentielle Om- 
fangs afgjørende Bestemmelser saa dialektisk skarpt 
og saa primitivt, som i det mindste jeg ikke veed er 
gjort i nogen Literatur, og jeg har heller ej havt 
Skrifter at raadføre mig med." Men det er en Ejen- 

dommelighed ved Søren Kierkegaard, at han istedet- 
for ligefrem og udførligt at behandle sine logiske og 
dialektiske Forudsætninger, trænger dem saa meget 
som muligt tilbage og skjuler dem under sine per- 
sonlig lidenskabelige Fremstillinger og i det Højeste 
lader dem skinne igjennem i mer eller mindre udførte 
Antydninger paa spredte Steder i sine mange Skrifter. 
Dette har han — som man ser af fiere Ytringer — 
tildels gjort forsætligt og med beraad Hu — af hvilke 
Grunde, ville vi her ikke opholde os med at under- 
søge. Følgen deraf har været, at han i sin Helhed 
e.r bleven meget lidet forstaaet og for en stor Del 
misforstaaet. — Hele den R. Nielsenske Tilslutning 
til Søren Elierkegaard er en komplet Misforstaaelse. 
— Docent C. V. Smith har i Dr. Kalkars Theologiske 
Tidsskrift 187 2 j XF/ fremsat nogle livligt og interessant 
skrevne Bemærkninger om den Kierkegaardske Thesis : 
credOj qvia absurdum. Men Behandlingen er, som 
Forf. selv bemærker, ikke abstrakt logisk og dialek- 
tisk nok^ og Porf. synes mere at have fremstillet sin 
egen Forstaaelse af denne Sætning end den Kierke- 
gaardske. Idetmindste vedkjender han sig til Slutnin- 
gen den F. H. Jacobiske Sætning, at det er umuligt 
til det Betingede og Endelige at finde det Ubetingede 
og Uendelige, medens derimod Sagen hos Søren 



Kierkegaard snarere er vendt modsat: det Uendelige 
og Evige er det Visseste af Alt, siger Søren Eaérke- 
gaard, men hvorledes bringer jeg dette sammen med 
Bevidsthedens Enkelthed og med den Enkelthed, 
hvori det Evige viser sig i Kristus. — Den som 
kjender Professor Dr. H. Brøchners store Ro og 
Grundighed i Opfattelsen af fremmede filosofiske 
Systemer vU kunne forud vide, at hans Fremstilling 
af Søren Kierkegaards Lære i hans Skrift : Problemet 
om Tro og Viden, ikke kan være betegnet ved iøjne- 
faldende Misforstaaelse. Men der er dog efter min 
Mening følgende Udsættelser derpaa at gjøre, som 
vel ikke angaa de grovere Træk, hvilke hos Brøchner 
ere i det Hele rigtige, men noget finere i Anskuelsen, 
hvilket dog netop maa ansees for at være noget 
Væsenligt. 

For det Første synes Brøchner ikke ret at have 
opfattet den Vending, som Søren Kierkegaard gjør, 
at det i ligefrem Forstand absolut Uforstaaelige bliver 
i næste Øjeblik (altsaa indirekte, ikke ligefrem) det 
Forstaaelige, rigtignok med den Bestemmelse, at det 
er det absolut Uforstaaelige (se blandt andet Afslut- 
tende Efterskr. S. 446 Anmærkning). At der her 
foreligger en misforstaaende Opfatning af Søren 
Kierkegaard, det ser man deraf, at Brøchner (Pro- 

ilemet om Tro og Viden S. 219) substituerer Ordene: 
Tro og Viden, istedetfor Søren Kierkegaards Tro og 
Porstand, og saa, vistnok rigtigt under den givne 
Forudsætning, slutter, at Kierkegaards Anskuelse 
sætter Bevidstheden i (en ligefrem, ikke dialektisk) 
Splid med sig selv, hvoraf Følgen da maatte blive, 
at Paradbxet virkelig blev til det Meningsløse, til 
Nonsens. Thi Begrebet Viden udtrykker «n Bevidst- 
hedens Fuldendelse, en Bevidsthedens Afgjorthed i 
en vis Retning, og naar tvende Afgjortheder i Bevidst- 
heden staa i Modsigelse med hinanden, saa er Bevidst- 
heden selv sprængt og annulleret. Men Kierkegaard 
sætter aldrig saaledes Tro og Viden imod hinanden, 
at dette skulde være det endelige Udtryk for Proble- 
met, men altid Tro og Forstand. Man lade sig ikke 
skuffe* Der kan vistnok opvises mange Steder i 
Søren Kierkegaards Skrifter, hvor han sætter Tro imod 
Videnskab og Videnskab imod Tro, men man skal 
altid finde, at han ved Videnskab her sigter til den 
herskende Tidsfilosofi, til den af ham saakaldte rent 
immanente Videnskab, i Modsætning til hvad han 
kalder den indenfor en Transscendents immanente 
Videnskab, hvilket Begreb han tillægger fiild Realitet. 
Hans Anskuelser herom findes udførligst og klarest 
fremstillede i Indledningen til y^Bégrébet Angst^^ og 

herom er det Fornødne sagt i nærværende lille Af- 
handling, hvortil henvises. 

Den anden Anke, som jeg har imod Brøchners 
Fremstilling af Søren Kierkegaards Lære, er den, at 
han kriticerer Kierkegaard fira sine egne Forudsæt- 
ninger. Det er en Selvfølge, at han ikke kan gjøre 
tinderiedes, og man vil derfor forstaa, at jeg ikke for 
Alvor kan lægge ham dette til Last. Men derimod 
er det min alvorlige Mening, at Eaerkegaards Lære 
derved kommer til at staa i et Lys, som jeg ikke 
erkjender for at være det rigtige, og at jeg derfor 
ikke kan betragte min Fremstilling deraf for over- 
flødig, selv om ikke den ovenfor angivne Fejl var 
indløben hos Brøchner. 

Nærværende lille Afhandling er i alleMaader, — 
hvad Søren Kierkegaard selv ved flere Lejligheder 
fordrede, at en Anmeldelse skulde være — en „tje- 
nende Aand^. Dens Hensigt er som sagt kun at 
give de Mange, der kunde ønske at gjøre et dybere 
Studium af denne udmærkede Aands Værker, en, som 
Erfaringen viser, vistnok ikke overflødig Ariadnetraad 
i Haanden, ved hvis Hjælp de kunde finde Vej i hans 
dialektiske Labyrinth. Naar det er Tilfældet i de 
Søren Kierkegaardske Skrifter, at de dialektiske 
Grundbegreber for det Meste overgros af Stilens og 

Fremstilliiigens overordentlige Frodighed, saa har jeg 
i Modsætning hertil — i Overensstemmelse med denne 
lille Afhandlings Hensigt — stræbt at gjøre Frem- 
stillingen deri saa upathetisk og flegmatisk som 
muligt* 

Aarhus, deu Ilte April 1874. 

F. Schiødte. 



1 Fred, Jungersens med Varme og i det Hele i 
en ren og ædel Tone skrevne Bog: r^I^ansh Protestan- 
tisme^j staar der Side 31 i Noten: 

^Søren Elierkegaard sætter det ganske rigtigt 
som medhenhørende til den religiøse Lidelse at 
fastholde i Troen, hvad Forstanden indser, er en 
Umulighed (Paradoxet)". 

Side 117 staar der, efterat det er omtalt, hvor 
utaaleligt for al Tænkning Paradoxet er, og at 
Bevistheden derved maatte revne: 

^ogsaa paa dette Punkt er der i Kierkegaards 
Lidenskab en Brynde, som ikke er ganske ægte.^ 

Lnod denne Opfattelse af Søren Kierkegaard fin- 
der jeg mig foranlediget til at gjøre en Indsigelse, 
som dog for Øjeblikket kun kan blive temmelig kort. 
Det kan ikke nægtes, at Søren Kierkegaards Frem- 
stilling af dette Punkt er noget utilstrækkelig og 
tillige temmelig tilsløret, og jeg undrer mig derfor 

ikke over, at han i denne Henseende er dels bleven 
uforstaaet, dels misforstaaet. For tilfalde at opklare 
dette Punkt, vilde der efter min Mening høre ikke 
Mindre end at skrive en hel Afhandling om Tænk- 
ningens Væsen (en Logik) og det kunde jo da maaske 
. blive Resultatet af en saadan, at Søren Kierkegaard 
i visse Henseender ikke selv havde ganske rigtige 
Forestillinger om Tænkningens Væsen, eller om 
Tænkningens Forhold til £xistents. Men det bliver 
derfor ikke mindre vist, at det er urigtigt at tillægge 
ham en saadan Anskuelse, som den, der er udtrykt i 
de anførte Ord, og for at bevise dette kan jeg anføre 
et Udsagn af Søren Kierkegaard selv, som indeholder 
en udtrykkelig Indsigelse imod at forstaa hans Lære 
saaledes. Dette Udsagn findes i Afslutt. Eftersk. 
S. 437 eg lyder saaledes : „ Altsaa den troende Kristen 
baåde har og bruger sin Forstand, respekterer det 
Almen-Menneskelige, forklarer det ikke af Mangel 
paa Forstand, om Nogen ikke bliver Kristen, men i 
Forhold til Kristendommen tror han inod Forstand 
og bruger ogsaa her Forstanden — for at passe paa, 
at han tror mod Forstanden. Nonsens kan han der- 
for ikke tro mod Forstanden^ hvad maaske E^ vil 
^^f'Hfd^^i ^^ Forstanden vil gjennemsTcue^ at det er 
Nonsens og forhindre ham i at tro det; men han 
bruger Forstanden saa meget^ at han ved den bliver 

opmærksom paa det Uforstaaelige, og nu forholder 
han sig til dette troende mod Forstand.^ 

Her staar der altsaa med rene Ord, at Paradoxet 
ikke er eller kan være Tro paa Nonsens, men at tro 
paa det, som af Forstanden indses at være umuligt, 
er Nonsens. 

i)et er tydeligt, at det er Kierkegaards Mening, 
at Paradoxet er et Saadant, d^r bestemmes saaledes 
ved Forstanden, at det falder udenfor denne og den- 
nes hele Sfære, hvorimod Nonsens falder indenfor 
Forstandens Sfære; det vil sige: Dommen derover 
tilhører Forstanden, eftersom det tilkommer Forstan- 
den at dømme om hvorvidt Noget er forstandigt eller 
(hvad der beror paa den selvsamme Dom) er ufor- 
standigt. Paradoxet er altsaa hverken det Forstan- 
dige eller det Uforstandige (dette er som sagt indbe- 
fattet i en og samme Dom), men det er det Ikke- 
Forstandige eller det Modforstandige, det som be- 
grænser Forstandens hele Sfære. Det Paradoxe er 
altsaa ikke noget ubestemt Noget, det er tvertimod 
noget Bestemt, men noget saadant Bestemt, som er 
bestemt kun negativt, nemlig derved, at det ikke 
henhører under Forstanden, men falder udenfor og 
danner en negativ Modsætning til denne. Men for at 
nu den fulde Klarhed skulde opnaas herover, saa 
indses let, at man maatte have nøjagtigt bestemt, 



hvad da Porstanden er; thi Porstanden er det eneste 
Bekj endte, og Paradoxet er (efter Kierkegaards An- 
skuelse) et X, som maa bestemmes ved Porstanden, 
og det saaledes, at det aldrig (i Existentsen) bliver en 
egentlig bekjendt Størrelse, men kun bliver bekjendt 
som en ubekjendt Størrelse, der forholder sig nega- 
tivt mod Forstanden. Man vil imidlertid, saavidt jeg 
erindrer, ikke i alle Kierkegaards Skrifter finde nogen 
ret udførlig eller mod Læseren imødekommende 
Fremstilling af dette Punkt. Det ligger nær her at 
tænke paa F. H, Jacobi, som opstillede en lignende 
Paastand om Troens Forhold til Tænkningen, og sam- 
menligne ham med Eaerkegaard i denne Henseende. 
Jacobi satte Tænkningens Væsen deri, at den opfat- 
tede enhver Ting som betinget ved en anden og alt- 
saa ogsaa denne anden som betinget ved en tredie og 
saaledes i det Uendelige. Heraf fulgte, at Tænkningen 
aldrig som saadan kunde gribe det Ubetingede, det 
Absolute, eftersom dette i samme Øjeblik vilde blive 
til noget Betinget. Imod Tænkningen satte han der- 
for den umiddelbare Erkjendelse (Pøleisen, Pomuften, 
Troen) og mente i denne at have et Organ for det 
Ubetingede, det Absolute. Imod denne Opfattelse af 
Jacobi satte den nyere tyske Filosofi, navnlig Hegél^ 
den Paastand, at Tænkningen ganske vist var et Or- 
gan for det Ubetingede, det Absolute; thi det Betin- 



gede og det Betingedes Række er selv kun en Enkelt- 
hed, som falder indenfor den altomfattende Tanke og 
den altomfattende Væren. Hegels Princip er den rene 
Væren, som er uendelig reflekteret i sig selv, den 
ubestemte Væren, som er uendelig bestemmet ved sig 
selv. Den rene Væren og den ubestemte Væren det 
er netop den rent almindelige Væren, Almindeligheden 
i sin rene Absoluthed. Derfor er Hegels første, det 
til Grund liggende Princip det Almindelige^ men dette 
Almindelige har den Natur^ at det bestemmer sig ved 
sig selv; deri bestaar Methoden, Fremgangen, hvorved 
alt det Særskilte og det Enkelte fremkommer. 

Det er nu tydeligt, at Søren Kierkegaards Ud- 
gangspunkt væsentlig er denne Hegelske Anskuelse, 
og at hans utrættelige Polemik imod Filosofien be- 
standig sigter paa den Opfattelse af Tilværelsen, hvor- 
efter denne aldeles kongruerer med Tænkningen, idet 
Tænkningens Grundvæsen sættes i Begrebet af det 
absolut Almindelige, hvoraf følger, at ogsaa Til- 
værelsens Princip er den rene Væren d. v. s. den al- 
mindelig ubestemte Væren, Søren Kierkegaards 
Stilling til Hegel er nu den, at han bekæmper Hegels 
Opfattelse af Virkeligheden som underordnet under 
Tanken, men paa den anden Side i det Væsentlige 
accepterer Hegels Bestemmelse af Tanken, at den er 



det Almindelige og gjør alt til noget Almindeligt*). 
Dersom nu dette er Tankens og Tænkningens (For-* 
standens) Grundvæsen, saa ser man let, hvorledes den 
Paastand maa fremkomme, naar man vil hævde 
Existentsen, Enkeltheden, Lidenskaben, at der be- 
staar et bestemt Modsætningsforhold mellem Forstan- 
den og Existentslidenskaben, saaledes at ingen af 
dem kan nndvære den anden, medens de dog aldrig 
kunne falde aldeles sammen i Timeligheden. Paa 
den ene Side skal Existentsen være gjennemtrængt, 
præget af Ide, af Tænkning, kan altsaa ikke undvære 
Tanken, men Tanken i og for sig giver ikke Existents; 
den forlader tværtimod Existentsen og river Tænkeren 
med sig; Disse Momenter skulle altsaa sættes sam- 
men i Bevidstheden. Dette er ifølge Søren Kierke- 
gaard det grundparadoxe Forhold, hvori Existents 
(Lidenskab) og Forstand staar til hinanden. Derfor 
siger han, at der allerede er en Analogi af Paradoxet 
i det Sokratiske, eftersom Sokrates kun benyttede 
Tænkningen til at existere i det Tænkte, men her er 
det dog den immanente Tænkning, d. v. s. Menneskets 



*) Derfor giver han ogsaa Hegel Ret i hans Opfattelse af 
Identitets- og Kontradiktions-Frincipet. Han indrømmer 
ikke noget Enten-EUer i Tænkningen, men kun i Existentsen 
(i Beslutningen). 



egen Beridsthed om det Almindelige^ Altomfattende, 
som gives Udtryk i Existentsens Enkelthed. Ander- 
ledes derimod i det egentlige Paradox, Paradoxet 
sensu eminentiori, i det Kristelige. Thi her er al 
Immanents taget bort; det Evige (Tænkningen, Ideen) 
er kommet som noget Enkelt, som noget Enkelt i 
Tiden og vil nu, som saadant, som noget flnkelt be- 
stemme Menneskets evige Bevidsthed, fler er Spæn- 
dingen mellem Forstanden (det Almindelige) og 
Existentsen (det Enkelte) i Paradoxet paa sit Højeste, 
men det er ogsaa det Højeste, det Sidste (i Timelig- 
heden) at forblive i denne Spænding; thi ellers syn- 
ker man tilbage i det Immanente (hvis højeste Udtryk 
er det Humoristiske), og man gaar glip af det Højeste^ 
det Kristelige, det Guddommelige. I>og siger Søren 
Kierkegaard udtrykkelig, at evigt set er der intet Para- 
dox; men for en Existerende er Paradoxet det Højeste 
og alt andet Tilbagegang. For en Existerende er den 
Enhed mellem Tilværelsens Momenter, hvorved Para- 
doxet hæves, kun en anet Mulighed. 

Paradoxet er altsaa — dette Udtryk taget i sin 
rene Almindelighed — Udtrykket for Incongruentsen 
her i Timeligheden af Existentsen og Tanken, af 
Idealiteten og Realiteten. Enheden ligger i det Evige; 
at ville være i denne Enhed her i Timeligheden, det 
er at svigte Timelighedens Opgave, en Bestræbelse, 

som heller aldrig kan lykkes, men kun kan ende med 
Selvbedrag og Sandsebedrag. 

Men i Bevidstheden, som sagt, maa og skal disse 
Momenter sættes sammen. Udtrykket for denne 
Sammensættelse i Bevidstheden er Gjentagelsen. 
Gjentagelse er nemlig en dialektisk Enhed af Tænken 
og Væren, af Idealitet og Realitet. Væren og Virke- 
lighed i og for sig er det absolut Foranderlige, Fluk- 
tuerende. Uden Tanken, uden Idealiteten mangler 
ethvert Baand, enhver Enhed i denne Foranderlighed. 
Der kan altsaa ingen Gjentagelse finde Sted; thi det 
ene Moment er absolut skilt fra det andet. Idealite- 
ten, Tanken i og for sig er den rene Uforanderlighed, 
den rene Ubevægelighed. Her kan der altsaa heller 
ingen Gjentagelse blive. Thi Gjentagelse er — saale- 
des som det ligger i Ordet — det Samme og dog ikke 
det Samme, Uforandrethed i Forandrethed. Bevidst- 
heden er den dialektiske Enhed af denne i Forandrin- 
gen fastholdte Uforandrethed. Ved at gribe sin Idea- 
litet, griber Subjektet sig efter sin evige Enhed, — 
— dette er Afgjørelsen, Alvoren i Livet — men 
i Timeligheden skal nu denne Enhed føres ind i For- 
andringen, for gjennem Forandringen med fastholdt 
Enhed (Gjentagelsen) at udvikles og modnes Evighedens 
Afgjørelse imøde. 

Man ser, at Søren Kierkegaard ikke lærer Tro 
paa Nonsens, og at det endogsaa er en stor Vildfarelse, 
naar man uden videre bestemmer hans Lære som Anti- 
filosofi, Antividenskab. Kierkegaards Lære er en 
Videnskab, som videnskabelig begrunder en Ikke- Viden. 
Ja endnu jnere: Kierkegaards Ikke- Viden er« ikke 
nogen simpel umiddelbar Negation; den er en Nega- 
tion, som faar positiv Betydning derved, at dens Gjen- 
stand positivt bestemmes derved, at den ikke falder 
ind under Forstandens Omraade, er det Uforstaaelige, 
det absolut- Uforstaaelige. Dette Prædikat: det Ufor- 
staaelige passer kun paa een Gjenstand, som derved, 
tilstrækkelig kjendeligt, altsaa forsaavidt positivt, 
karakteriseres og adskilles fra alle andre Gjenstande. 
Denne Gjenstand er Troens Gjenstand — den Enhed 
i det Evige, hvori de i Timeligheden adskilte Momenter, 
Idealitet og Realitet, gaa sammen og blive Et. Der- 
for siger ogsaa Kierkegaard, at hvad der ikke ligefrem 
kan forstaas, det bliver dog indirekte forstaaet, nemlig 
forstaaet ved Prædikatet: det Uforstaaelige, hvilket 
Prædikat, som sagt, kun passer paa een Gjenstand: 
Troens Gjenstand. Troens Gjenstand er i og for sig 
ikke det Paradoxe (evigt set er Paradoxet ikke), men 
Paradoxet er Troens Gjenstand i Timeligheden, som 
adskiller Momenterne. 



., ,^^^— _-^^-„„— ^->.tJ^^--, ^.^../fj J*,^Jt.-.^--i-, ^ ; .-• -IV.-. 

' Kierkegaards Lære kan derfor meget godt kaldes 
baade Filosofi og Theologi, og han vil selv ikke have 
det Mindste imod disse Benævnelser, naar man blot 
forstaar Sagen rettelig. Hans gjennemgribende og 
uafladelige Polemik mod Filosofien og Spekulationen 
gjælder kun dens Paastand paa ligefrem at kunne for- 
staa det Guddommelige og Aabenbaringen. Dette er 
efter Kierkegaards Mening en uhyre Vildfarelse, 
hvorved den gaar Glip af det egentlige Point og for- 
vansker Alt. Men naar det absolut Uforstaaelige og 
detParadoxe anerkjendes, saa gives der en dialektisk 
Videnskab eller en videnskabelig Dialektik, hvori Til- 
værelsens Momenter sættes sammen i bestandig nye 
og nye relative Enheder, bestandig højere og højere 
Enheder, indtil den høj oste her i Timeligheden er 
naaet. Udover denne kan man ikke komme i Time- 
ligheden; men med denne kan og skal man gaa over 
i Evigheden. . 

Et Bevis paa, at Søren Kierkegaard ikke vilde 
have Noget imod, at man kaldte hans Lære Filosofi 
og Theologi, har man i Indledningen til „Begrebet 
Angst", det eneste Skrift, hvori han, som han siger, 
har villet være en lille Smule ligefrem docerende. 
Her opstiller han en hel lille filosofisk Enkyklopædi. 
Han deler Filosofien i to Halvdele eller Halvsfærer; 
den første kalder han den ethnisko, fordi Standpunktet 

her er den hedenske Bevidsthed. Den bestaar af 
Metafysiken (i] npwvfj ftXoaoipta efter Aristoteles' Ud- 
tryk) og den første Ethik. Han forkaster' Hegels 
Begyndelse: den rene Væren, hvilken han betragter 
som et Fantom; han holder ifølge sin hele Ejendom- 
melighed fast ved Menneskelivet og den subjektive 
Bevidsthed og taber ikke et Øjeblik „Virkelighedens 
Kontinent'' af Sigte. Naar Bevistheden fordyber sig i sig 
selv, opdager den den Idealitet, som ligger til Grund for 
den selv og for hele Virkeligheden. Det er Metafy- 
siken, som har at fremstille de rene Tankebestem- 
melser i Idealitetens ubevægelige og lydløse Region. 
Enhver Bevægelse deri er kun en Bevægelse i Tanken 
og derfor ingen Bevægelse i virkelig Forstand. Be- 
vidsthedens Fordybelse i sig selv er det, som de 
Gamle kaldte Erindringen, som er en Gjentagelse 
baglænds, og har i den kristelige Del af Filosofien 
sit Modstykke i den egentlige Gjentagelse, som gaar i 
Retningen fremad, forlænds. Metafysiken er interesse- 
løs og derfor strander den paa Interessen; den første 
Ethik fremkommer, idet Bevidstheden faar Interesse 
for sig selv og gjør sig til Opgave at optage sin 
hele Idealitet i Realiteten. Denne Opgave viser sig at 
være uløselig, den strander paa Synden, der gaar 
dybere og dybere tilbage og maa opfattes som Arve- 
synd. Istedetfor i Handling ender den ethiskc Be- 

stræbelse i den ethisko Liden, som er Angeren. Men 
den ethiske Opgave fastholdes formedelst Gjentagelsen. 
^Videnskab bryder mod Videnskab, indtil den nye 
Videnskab kommer frem.^ Denne nye Videnskab 
er Dogmatiken, den første i den kristelige Sfære. 
Bevægelsen i denne Videnskab er ikke ovenfra nedad, 
som i den ethniske Ethik, men nedenfra opad, sva- 
rende til Gjentagelsen fremad, forlænds. Den forud- 
sætter Arvesynden, Subjektets Uformuenhed til at 
realisere den ethiske Opgave. Den endelige Aand 
fortvivler og bliver skikket til at tage imod den til- 
budte Forsoning og Forløsning. Den hele Videnskabs 
Sfære sluttes med den anden Ethik, som har Dogma- 
tiken til sin Fortidsætning, og har til Opgave mere 
og mere at virkeliggjøre de i Dogmatiken givne Im- 
pulser, at føre d.em saaledes ud i Livet, at der bliver 
existeret i Kraft af de. kristelige Kategorier. 

'•Hér ser man- altsaa, at Søren Kierkegaard be- 
tragtede sin Lære baade som en Filosofi og som en 
Theologi, ja at han føjede disse tvende Videnskaber 
sammen, som de tvende inderlig sammenhørende Dele 
i den altomfattende Videnskab. Dogmatiken og den 
anden (den kristelige) Ethik var ham den sande Filo- 
sofi i den kristelige Tid. 

Det er da tydeligt, at Søren Kierkegaards hele 
videnskabelige Arbejde drejer sig om det gamle filo- 

sofiske Hovedproblem, nemlig at bestemme det rette 

K 

Forhold, Enheden og Forskjellen, mellem Idealitet og 
Realitet, Tanken og Virkeligheden. At nægte enhver 
Enhed mellem disse Momenter, er absolut antifiloso- 
fisk; men det gjør Kierkegaard heller ikke. Natur- 
ligvis kan han som religiøs Tænker ikke etablere 
Enheden i det Timelige, i den i Rum og Tid inde- 
sluttede Tilværelse. Denne hele Tilværelse kan jo 
nemlig tænkes bort, tænkes som ikke virkelig, uden 
Modsigelse — hvilket derimod ikke gjælder om selve 
Rum og Tid, eller om Muligheden af den hele time- 
lige Tilværelse, hvilken Mulighed, positivt tænkt, er 
den Kraft, hvorved hele denne Tilværelse er frem- 
bragt eller frembringes. ; ' • 

Men Søren Kierkegaard paastod nu endvidere, at 
Videnskaben (Filosofien) er uformuende til at givjB 
noget sandt Udtryk af denne Enhed. / 

Hertil blev han bestemt for dét Første veå sin 
Opfattelse af Tankens, Tænkningens Væsen. Dersom 
nemlig Tankens Væsen er det absolut Almindelige, 
det absolut Ikke-Enkelte, dersom der i Tanken ikke er 
et eneste Punkt*), hvorved og hvori den falder sam- 
men med det Enkelte, saa følger deraf, at det bliver 



*) Den kristelige Filosofi mener, som bekjendt, at have eet 
saa^nt Punkt i den evige Enkelthed, det absolut Pæneste; 

umuligt at tænke Tanken og det Enkelte sammen i 
nogen Tanke. 

Fremdeles er Søren Kierkegaards Stilling i den 
nævnte Henseende bestemt ved hans store ethiske 
Pathos og Alvor. Dersom Enheden mellem det Ideale 
og Reale skal have et Udtryk, saa bliver det ensidigt 
og altsaa falsk, at udtrykke det blot i Tankens, i 
Idealitetens Form og Element. Om end Udtrykket 
var nok saa sandt i Idealitetens Form, saa bliver dog 
Sandheden forvansket, naar Enheden ikke ^gsaa finder 
sit Udtryk i Virkelighedens Element Thi Enheden 
skal jo være en Enhed af Idealitet og Virkelighed, 
og kommer derfor ingenlunde til sin Ret ved blot at 
faa et idealt Udtryk. 

Men vil man nu gjøre Alvor af at udtrykke En- 
heden i Virkeligheden, det vil sige i den virkelige 
menneskelige Bevidsthed, saa vil det vise sig, at Op- 
gaven er uendelig og at den ikke løses i Endeligheden. 

Det er antydet paa flere Steder i dette Skrift, 
at Forfatterens Standpunkt ikke falder sammen med 
Søren Kierkegaards; men jeg har troet at gjøre et 
ikke unyttigt eller overflødigt Arbejde, idet jeg for- 
søgte at sætte Hovedpunkterne i Kierkegaards Lære 



thi det Eneste er paa den ene Side absolut Almindelighed, 
eftersom det ifølge sin Natur udtømmer sin egen Art, paa 
den anden Side absolut Enkelthed. 

i et klarere Lys ond de, som man ser, staa hos mange 
af de Samtidige, og ikke mindst hos Tilhængerne af 
den Skole, som har gjort det til sin særlige Opgave 
at fortsætte Søren Kierkegaai;ds Virksomhed. Det 
ligger udenfor mit Hverv her at gaa ind paa en ud- 
førligere Drøftelse af Professor B, Nielsens Bestræ- 
belser, og at affærdige dein med et Par Ord vilde 
stride imod den Respekt, som Mandens Kundskaber og 
Talenter og hans Produktivitets umaadelige Volumi- 
nøsitet indgyder mig. Men een Bemærkning er der, 
som ikke kan undgaas, som min nærværende Opgave f 

gjør aldeles nødvendig. Det er ikke Søren Kierke- 
gaard, men R. Nielsen, som har opstillet den Sætning 
at Paradoxet er Tro paa Nonsens. Denne Sætning I Åf^ 1 

findes i hans y,PhilosophisJc Propædeutik i GrundtræJc^ v^ 

1857, Side 80 nederst, hvor der staar: „Da Trossæt- VØf] 

ningerne hver for sig ere ubetinget subjektive, ere de 
i Videnskaben hver for sig ligesaa vilkaarlige, som de 
mest eventyrlige Fantasier. Gives der altsaa en viden- 
skabelig Begrundelse af Troslærdomme, saa gives der • 
ogsaa en videnskabelig Begrundelse af Mythelærdomme, 
en videnskabelig Begrundelse af Nonsens." Dette 
er upaatvivlelig R. Nielsens daværende Opfattelse af 
Søren Kierkegaard, ligesom man ser, at det endnu 
er Pr. Jungersens, og det var ligesaa vist ogsaa R. 
Nielsens daværende egon Overbevisning i Tilslutning 

til Søren Kierkegaard. Dersom, vi have været heldige 
i at vise, at denne Opfattelse hviler paa en grov Mis- 
forstaaelse; saa følger altsaa deraf, at R. Nielsen be- 
gyndte sin Fortsættelse af Søren Kierkegaards Virk- 
somhed med en radikal Misforstaaelse af hans Lære. 

